**Sajószöged Község Önkormányzata Képviselő-testületének**

**…/2016.(……..) önkormányzati rendelete**

**Sajószöged építési szabályzatról és szabályozási tervéről szóló 10/2013.(VIII.30.) számú rendelet módosításáról**

Sajószöged Község Önkormányzatának Képviselő-testülete az épített környezet alakításáról és védelméről szóló többször módosított 1997. évi LXXVIII. törvény 62.§ (6) bekezdés 6. pontjában, valamint a 13.§ (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13.§ (1) bekezdésében meghatározott feladatkörében eljáró, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI. 8.) Korm. rendelet 38.§ (1) bekezdésében biztosított véleményezési jogkörében eljáró Borsod-Abaúj-Zemplén Megyei Kormányhivatal Építésügyi, Hatósági, Oktatási és Törvényességi Felügyeleti Főosztály, Borsod-Abaúj-Zemplén Megyei Kormányhivatal Környezetvédelmi és Természetvédelmi Főosztály, Bükki Nemzeti Park Igazgatóság, Borsod-Abaúj-Zemplén Megyei Katasztrófavédelmi Igazgatóság, Országos Vízügyi Főigazgatóság, Borsod-Abaúj-Zemplén Megyei Katasztrófavédelmi Igazgatóság, Borsod-Abaúj-Zemplén Megyei Kormányhivatal Népegészségügyi Főosztály, Nemzeti Közlekedési Hatóság Útügyi, Vasútügyi és Hajózási Hivatala, Nemzeti Közlekedési Hatóság Légügyi Hivatala, Borsod-Abaúj-Zemplén Megyei Kormányhivatal Műszaki Engedélyezési és Fogyasztóvédelmi Főosztály, Forster Gyula Nemzeti Örökségvédelmi és Vagyongazdálkodási Központ, Borsod-Abaúj-Zemplén Megyei Kormányhivatal Miskolci Járási Hivatal, Borsod-Abaúj-Zemplén Megyei Kormányhivatal Földhivatali Főosztály, Borsod-Abaúj-Zemplén Megyei Kormányhivatal Földművelésügyi és Erdőgazdálkodási Főosztály, Honvédelmi Minisztérium Hatósági Hivatala, Borsod-Abaúj-Zemplén Megyei Rendőr-főkapitányság, Borsod-Abaúj-Zemplén Megyei Kormányhivatal Műszaki Engedélyezési és Fogyasztóvédelmi Főosztály, Nemzeti Média- és Hírközlési Hatóság Hivatala, a partnerek, érintett területi, települési önkormányzat véleményének kikérésével a következőket rendeli el:

1.§ Sajószöged építési szabályzatról és szabályozási tervéről szóló 10/2013.(VIII.30.) önkormányzati rendelet (a továbbiakban: HÉSZ) 30.§ (4) bekezdése helyébe a következő rendelkezés lép:

„(4) Falusias lakóterületen legfeljebb kétlakásos lakóépület építhető, kertvárosias lakóterületeken legfeljebb négylakásos lakóépület helyezhető el.”

2.§ A HÉSZ a következő, 45. alcímmel és 58/A.§-al egészül ki, ezzel egyidejűleg a HÉSZ 45. alcíme számozása 46.-ra módosul:

„45. **Tájvédelmi előírások**

58/A. A zöldfelület a tájra jellemző legyen, lehetőleg honos fajokból. Allergén, invázív növényfajok telepítése tilos.”

3.§ A HÉSZ 3. melléklete szerinti Szabályozási Terv e rendelet 1. mellékletét képező SZM-1/2016-05 számú tervlapnak megfelelően módosul.

4.§ E rendelet 2016. szeptember 01.-én lép hatályba és 2016. szeptember 02.-án hatályát veszti.

k.m.f

dr. Boros István sk. dr. Gulyás Mihály sk.

címzetes főjegyző polgármester